**მონაცემთა ცენტრის სერვისების შესყიდვა - ტექნიკურ-ფუნქციონალური მოთხოვნები**

**შესასყიდი მომსახურების ზოგადი აღწერა**

პროვაიდერის პლატფორმაზე “პროკრედიტ ბანკისთვის” სერვერული რესურსების, მონაცემთა სანახი სივრცის და ქსელური რესურსების გამოყოფის და Microsoft-ის პროდუქტებით სარგებლობის მომსახურების შესყიდვა.

მომსახურების ფარგლებში კომპანიამ უნდა უზრუნველყოს შემდეგი სერვისების მოწოდება:

* პლატფორმაზე იზოლირებული ვირტუალური გარემოს (VPC) გამოყოფა
* Linux და Microsoft Windows ტიპის ვირტუალური მანქანების გამოყოფა
* მონაცემთა სანახი სერვისის უზრუნველყოფა
* ქსელური სერვისების უზრუნველყოფა
* ბანკის ინფორმაციული ტექნოლოგიების არსებული გარემოდან ვირტუალური ქსელებისა და ვირტუალური მანქანების მიგრაციის უზრუნველყოფის მხარდაჭერა
* სერვისების მიწოდებასთან დაკავშირებული სერვისული და ინფორმაციული მოთხოვნების, ინციდენტებისა და ცვლილებების მართვის და სერვისების გამართულად ფუნქციონირების მხარდაჭერა

**ფიქსირებული გამოთვლითი რესურსები**

მომსახურების მიწოდების პერიოდში კომპანიამ უნდა უზრუნველყოს შემდეგი ფიქსირებული ვირტუალური რესურსების გამოყოფა:

|  |  |  |  |  |  |
| --- | --- | --- | --- | --- | --- |
| **რესურსები** | | | | | |
| **ვირტუალური სერვერი** | **vCore** | **RAM (GB)** | **SSD (GB)** | **საოპერაციო სისტემა** | **ცალი** |
| VM 1 - MGMT | 8 | 16 | 500 | Linux | 1 |
| VM 2 - WEB | 4 | 16 | 300 | Windows Server | 1 |
| VM 3 – APP1 | 4 | 16 | 300 | Windows Server | 1 |
| VM 4 – APP2 | 4 | 16 | 300 | Windows Server | 1 |
| VM 5 – DB1 | 16 | 64 | 10000 | Windows Server | 1 |
| VM 6 – DB2 | 16 | 64 | 5000 | Windows Server | 1 |

**ტექნიკური მოთხოვნები პროვაიდერის პლატფორმის მიმართ:**

* პლატფორმას უნდა გააჩნდეს თვით-მომსახურების პორტალი რომლის საშუალებითაც ბანკს შეეძლება პლატფორმაზე არსებული სერვისების აქტივაცია, კონფიგურაცია, მართვა და ანგარიშსწორება.
* თვით-მომსახურების პორტალის მეშვეობით, შესაძლებელი უნდა იყოს ბანკის მიერ რესურსების გაზრდა და დამატება. მომსახურების ღირებულების კალკულაცია უნდა ხორციელდებოდეს ბანკის მიერ ფაქტობრივად გააქტიურებული სერვისების შესაბამისად.
* პლატფორმა აგებული უნდა იყოს მაღალმდგრად კლასტერულ გარემოზე, ხოლო მონაცემთა შენახვა და დამუშავება უნდა ხორციელდებოდეს კორპორატიული კლასის მაღალსაიმედო მონაცემთა სანახ სისტემაზე
* ვირტუალურ მანქანებზე არსებული Microsoft-ის პროგრამული უზრუნველყოფა უნდა იყოს ლიცენზირებული მონაცემთა ცენტრის პროვაიდერის ინფრასტრუქტურაში გამოყენებაზე.
* პლატფორმას უნდა გააჩნდეს შემდეგი ფუნქციონალი და აღნიშნული ფუნქციონალის მართვა შესაძლებელი უნდა იყოს თვითმომსახურების (Self-Service) პორტალის მეშვეობით, თავად დამკვეთი ორგანიზაციის მიერ.
  + ქვევით მოცემული ფუნქციების მქონე VPC-ის მხარდაჭერა:
    - იზოლირებული და როუტირებადი ვირტუალური ქსელების შექმნა
    - VPC-ის პერიმეტრის Firewall-ი - როგორც პრივატულ ქსელებს შორის ასევე ინტერნეტ ტრაფიკის ფილტრაციის შესაძლებლობით.
    - დატვირთვის განაწილების სერვისი
    - S2S IP Sec VPN სერვისი
    - NAT/DNAT სერვისი
    - მომსახურება უნდა მოიცავდეს 4 საჯარო IP მისამართს
    - ინტერნეტ კავშირის გამტარუნარიანობას:100 mbps ლოკალურ ინტერნეტს, 10 mbps გლობალურ ინტერნეტს
  + მონაცემთა შენახვის პლატფორმას უნდა გააჩნდეს მინ. შემდეგი კლასის ვირტუალური დისკების მხარდაჭერა:
    - სტანდარტული ვირტუალური დისკი 1000+ IOPS შესაძლებლობით

სწრაფი ვირტუალური დისკი 5000+ IOPS შესაძლებლობით

* + ვირტუალური მანქანები
    - ვირტუალური პროცესორის დამატება/მოკლება
    - ოპერატიული მეხსიერების დამატება/მოკლება
    - ვირტუალური დისკების დამატება/წაშლა.
* API-ის, ასევე ავტომატიზაციის ხელსაწყოს Terraform-ის საშუალებით რესურსების შექმნის და მართვის შესაძლებლობა.

**მოთხოვნები ვირტუალიზაციის გარემოსა და მონაცემთა ცენტრების მიმართ**

* შემსყიდველისთვის გამოყოფილი სასერვერო რესურსები და მონაცემთა სანახი განთავსებული უნდა იყოს იმ მონაცემთა ცენტრებში, რომლებიც ფიზიკურად მდებარეობს და ოპერირებს საქართველოს ტერიტორიაზე.
* მონაცემთა ცენტრისა და მისი მიმდებარე ტერიტორიის ვიზუალური და მოვლენებზე დაფუძნებული კონტროლი უნდა ხორციელდებოდეს 24/7/365 რეჟიმში ვიდეო მონიტორინგის ცენტრალიზებული სისტემის საშუალებით.
* მონაცემთა ცენტრის ელექტრო მომარაგება დარეზერვებული უნდა იყოს დუბლირებული გენერატორების სისტემით და დუბლირებული უწყვეტი კვების წყაროებით. სტაბილიზატორის მეშვეობით უნდა ხორცილდებოდეს ელექტრო ენერგიის ნაკადის პარამეტრების კორექცია.
* მონაცემთა ცენტრში ტემპერატურის და ტენიანობის კონტროლს უნდა უზრუნველყოფდეს ინდუსტრიული ტიპის დუბლირებული გაგრილების სისტემა. მონაცემთა ცენტრი აღჭურვილი უნდა იყოს თანამედროვე ავტომატიზებული ხანძრის აღმოჩენის და ქრობის სისტემით.
* მონაცემთა ცენტრის ტექნიკური და ინფორმაციული უსაფრთხოება, ისევე როგორც ვირტუალიზაციის გარემოს უსაფრთხოება უნდა კონტროლდებოდეს და იმართებოდეს საერთაშორისო სტანდარტების შესაბამისად, რის დასადასტურებლადაც წარმოდგენილი უნდა იყოს შესაბამისი საერთაშორისო სერტიფიკატები მონაცემთა ცენტრზე (მაგ.: ISO/IEC 27001 და ISO 27017).